CELEX: 62022TN0171
Language: et
Date: 2022-03-31 00:00:00
Title: Kohtuasi T-171/22: 31. märtsil 2022 esitatud hagi – OR ja OS versus komisjon

23.5.2022   
            
            
               ET
            
            
               Euroopa Liidu Teataja
            
            
               C 207/51
            
         
      31. märtsil 2022 esitatud hagi – OR ja OS versus komisjon
      (Kohtuasi T-171/22)
      (2022/C 207/67)
      Kohtumenetluse keel: prantsuse
      
         Pooled
      
      
         Hagejad: OR ja OS (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 12. juuli 2021. aasta otsus, millega individuaalsete maksete haldamise ja maksmise amet jättis rahuldamata hagejate 18. märtsi 2021. aasta taotluse, mis oli esitatud personalieeskirjade artikli 90 lõike 1 alusel ja milles nõuti surnud isa nende pensioniõiguste väljamaksmist, mis ta oli kogunud Euroopa Liidu institutsioonide pensioniskeemi (edaspidi „liidu pensioniskeem“) alusel, ja samuti nende pensioniõiguste väljamaksmist, mis ta oli omandanud enne teenistusse asumist;
               
            
                  —
               
               
                  tühistada 22. detsembri 2021. aasta otsus, millega ametisse nimetav asutus jättis rahuldamata hagejate 20. septembri 2021. aasta kaebuse, osas, milles seda peetakse täiendavaks põhjenduseks;
               
            
                  —
               
               
                  mõista kostjalt hagejate kasuks välja see summa, mis vastab kadunu sissemaksetele liidu pensioniskeemi ja liidu pensioniskeemi üle kantud riigisisestele pensioniõigustele vastav summa:
               
            
                  —
               
               
                  mõista kostjalt väljamakstavatelt summadelt välja viivitusintress vastavalt Euroopa Keskpanga kehtestatud intressimäärale, mida on suurendatud kahe protsendipunkti võrra, alates ülekandmise hetkest ja igakuistest maksetest;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad ühe väite, et liit on alusetult rikastunud. Hagejad väidavad, et nende isa oli omandanud enne oma surma õiguse kanda üle oma liidu pensioniskeemi alusel omandatud õigused ja riigisiseste pensioniõiguste alusel omandatud õigused ning rõhutavad, et see õigus ei aegu. Hagejad lisavad, et kuna nende isa ei jõudnud enne oma surma olla teenistuses kümme aastat, mis annavad õiguse saada liidu pensioniskeemi alusel vanaduspensioni, siis kujutavad tehtud sissemaksed endast liidu jaoks alusetut rikastumist.